**Az Erdészcsillag Alapítvány felhívása**

**az erdészeti ösztöndíj 2014/2015. évi pályázatára**

**1. Az ösztöndíjra pályázhatnak a**

* Bedő Albert Középiskola, Erdészeti Szakiskola és Kollégium, Ásotthalom
* Somogyi TISZK Közép-és Szakiskola Dráva Völgye Tagintézménye, Barcs
* Szegedi Szolgáltatási Középiskola és Szakiskola Kiss Ferenc Erdészeti Tagintézménye, Szeged
* NyME Roth Gyula Gyakorló Szakközépiskola és Kollégium, Sopron
* Széchenyi Zsigmond Szakközép- és Szakiskola, Szőcsénypuszta
* Debreceni Márton Szakképző Iskola, Miskolc
* VM ASzK-Mátra Erdészeti, Mezőgazdasági és Vadgazdálkodási Szakképző Iskola és Kollégium, Mátrafüred

hallgatói.

**2. Az adományozás feltétele**

Egyesületi ösztöndíjban az egyetemi, szakközépiskolai és szakiskolai nappali tagozatos, okleveles erdőmérnök, erdésztechnikus, erdészeti szakmunkás szakon első alapképzésben és első kiegészítő alapképzésben részt vevő hallgatók részesülhetnek két lezárt félév (egy tanévnek megfelelő oktatási időszak) után, képzési szintenként egy tanévre, a következő létszámban:

 szakmai középfokú iskolai tanuló

Az egyesületi ösztöndíjat pályázat alapján az a hallgató, tanuló nyerheti el, aki:

a) az előző tanév mindkét félévében 4,5-nél, a szakiskolai tanuló 4,2-nél jobb tanulmányi eredményt ért el,

b) tudományos, szakiskolai diákkörben, illetve szakmai területen kimagasló munkát végez és a magyar erdészhagyományokon alapuló kiemelkedő közösségi tevékenységet folytat.

**Kérjük, hogy az iskola a támogatott tanulóról készítsen és csatoljon mind emberi, mind szakmai jellemzést, alkosson véleményt és tájékoztasson a szociális helyzetéről.**

**Kerüljön csatolásra a tanári támogatás és a pályázó önéletrajza.**

A szakmai előmenetelen kívül legfeljebb a pályázó teljesítménynek 10 százalékáig figyelembe vehető a hallgató, tanuló közéleti, közösségi, sport és egyéb tevékenysége, illetve szociális helyzete.

Ugyanaz a hallgató, tanuló több éven át is elnyerheti az egyesületi ösztöndíjat, de minden tanévben újra kell pályáznia.

A pályázatot az oktatási intézmény vezetőjének címére, június 15-ig kell beadni.

**3. Az ösztöndíj havi összege**

* szakmai középfokú iskolai tanuló esetében a köztársasági ösztöndíj 50%-ával azonos.

**4. Az ösztöndíj elbírálásának módja**

Az egyesületi ösztöndíj adományozására benyújtott pályázatokat évenként június 30-ig, a szakközépiskolák és szakiskolák igazgatói javaslattal továbbítják az egyesület elnökének. Az Erdészcsillag Alapítvány kuratóriuma legkésőbb augusztus 19-ig dönt az ösztöndíjak odaítéléséről.

Az ösztöndíjat pályázati űrlapon lehet igényelni, amelyet az adott oktatási intézményben lehet átvenni.

Az egyesületi ösztöndíj átadására az érintett oktatási intézmények évnyitóin kerül sor.

Amennyiben a hallgató, tanuló hallgatói, illetve tanuló jogviszonya bármilyen okból megszűnik, vagy szünetel, az ösztöndíj tovább számára nem folyósítható. Ugyancsak fel kell függeszteni az ösztöndíj folyósítását, ha a hallgató, tanuló ellen jogerős, elmarasztaló fegyelmi határozat születik.

Gémesi József

Erdészcsillag Alapítvány

Kuratórium elnök